صدر جمہوریہ کا سکریٹریٹ
جمیکا کے پارلیمنٹ کے دونوں ایوانوں کے مشترکہ اجلاس سے عزت مآب صدر جمہوریہ ہند جناب رام ناتھ کووند کا خطاب
نئی دہلی ، 18 مئی 2022/
آج پارلیمنٹ کے دونوں ایوانوں کے مشترکہ اجلاس سے خطا ب کرنا میں اپنے لئے انتہائی اعزاز کا باعث سمجھتا ہوں۔
محترمہ اسپیکر صاحبہ،
دنیا کے عظیم ترین جمہوری ملک کے آئینی سربراہ کی حیثیت سے ، ایک جمہوری ملک جمیکا کے رہنماؤں کے اس بہترین اجتماع سے خطاب کو میں اپنے لئےانتہائی باعث اعزاز و مسرت سمجھتاہوں۔
جمیکا میں حاضر ہونے کے بعد میں اپنی گفتگو کا آغا ز اس بات سے کرنا چاہوں گا کہ اس ملک کی جاندار ثقافت کا مشاہدہ کرکے اور اس کے زندہ دل لوگوں سے ملاقات کرکے میں نے محسوس کیا کہ میں انہیں چیزوں کو دیکھنا چاہتا تھا۔ روح کو شاد کرنے والے باب مرالے کے گیت ، ریگائے موسیقی ، کھیل کی عظیم شخصیتیں اس کے علاوہ جمیکا کا گرمجوشانہ اور مخلصانہ مزاج دنیا بھر میں معروف ہیں اور اسی طرح آ پ کی بلیو ماؤنٹین کوفی اور خوبصورت ساحل بھی ہیں۔
محترمہ اسپیکر صاحبہ،
ہندستان سے 15ہزار کلو میٹر کے فاصلے پر ہوتے ہوئےبھی میں آپ کے سامنے اپنے آپ کو قطعاً اجنبی محسوس نہیں کررہا اور ایسا ہونا فطری بھی ہے کیونکہ اس ایوان کے بہت سے لوگوں کا نصبی سلسلہ ہندستان سے ملتا ہے۔
جمیکا نے ہندستانیوں کا کھلے دل سے استقبال کیا ہے اور انہیں عزت و وقار بخشا ہے۔ نتیجہ یہ ہے کہ صرف سیاست ہی نہیں، بلکہ کاروبار ، موسیقی ، کھیل ، لباس اور کھانوں وغیرہ پر ہندستان کی گہری چھاپ نظر آتی ہے۔
میں اپنے ساتھ ہندستان سے صندل کی لکڑی کا پودا لایا ہوں اور میں نے کل اسے ہوپ بوٹینیکل گارڈن کے انڈیا-جمیکا فرینڈشپ گارڈن میں لگادیا ہے۔ مجھے اس کا یقین ہے کہ یہ پودا ایک دن تناور درخت بنے گا اور اس باغ میں اپنی خوشبو بکھیرے گا بالکل اسی طرح جس طرح ہندستانی لوگ یہاں پروان چڑھے اور جمیکا کی ترقی میں اپنا کردا ر ادا کررہے ہیں۔
اس کے بعد بھی، یہ صرف ہندستانی تارکین وطن اور ثقافتی رشتے نہیں ہیں جو ہمارے دونوں ملکوں کو یکجا کررہے ہیں۔ بلکہ جمہوریت اور آزادی میں ہمارا یقین بھی ہم کو ایک رشتے میں منسلک کررتا ہے۔ یہ نظریہ تمام شہری پیدائشی طور پر ایک دوسرے کے برابر ہیں ، جمیکن آئین کا مرکزی ستون ہے۔ ہمارے بانی رہنماؤں نے بھی یہی نظریہ اختیار کیا اور ہندستان کے ہر شہری کے لئے انفرادی آزادی کا مطالبہ کیا۔
انہوں نے آزادی ، جمہوریت اور مساوات کی روح رکھنے والا ایک جدید ملک قائم کیا اور ایسا کرنے میں انہوں نے کثرت میں وحدت کے نظریے کو یقینی بنایا جو جمیکا کے ’’متعدد افراد، ایک عوام‘‘ کے نظریہ سے میل کھاتا ہے۔ میں آج یہاں صرف ایک دورہ پر آئے ہوئے حکومتی سربراہ کی حیثیت سے نہیں بلکہ مشترکہ روایت والے ایک ملک کے نمائندے کی حیثیت سے موجود ہوں۔
محترمہ اسپیکر صاحبہ
کل، میں نے اپنے دورے کی شروعات رائٹ ایکسیلنٹ مارکس گاربے کی یادگار پر اظہار عقیدت کرکے کی۔ ناانصافی اور امتیاز کے خلاف ان کی زبردست قیادت میں دنیا بھر میں نسلوں کو تحریک دی ہے جس سے لاکھوں لوگوں کو عزت اور بہتر زندگی ملی۔ ایوانوں کے ارکان اور دوستو،
ہندستان میں ڈاکٹر بابا صاحب امبیڈکر نے پسماندہ لوگوں کی بہتری اور سماجی برائیوں کے خاتمے کے لئے اپنے آپ کو وقف کرلیا تھا۔ انہوں نے آئین میں سماجی اختیارات کے لئے التزامات متعارف کرائے اور انہیں بجا طور پر ہندستانی آئین کا معمار کہا جاتا ہے۔ جمیکن حکومت کی طر ف سے کنگسٹن میں ایک سڑک کا نام ڈاکٹر امبیڈکر کے نام پر رکھے جانے کے لئے ، میں شکر گذار ہوں جس کا میں نے کل افتتاح کیا۔
محترمہ اسپیکر صاحبہ۔
یہ بات بہت حوصلہ افزا ہے کہ جمیکا نے گزشتہ 60 برسوں سے جمہوریت کی راہ کو اپنا رکھا ہے۔ سرکاری نظام میں خواتین کے بڑے کردار کے ساتھ جمیکا دوسروں کے لئے مثال قائم کررہا ہے۔ ڈیفنس اسٹاف کی ایک خاتون چیف کو مقرر کرکے ایک مثال قائم کرنےپر میں جمیکا کو مبارک باد دیتا ہوں۔
جمیکا کے پاس قدرتی وسائل اور دفاعی حیثیت کا حامل محل و وقوع ، نوجوانوں کی بڑی آبادی اور ایک متحرک قیادت ہے جس کی بنا پر جمیکا بڑی اقتصادی کامیابیوں کی طرف گامزن ہے۔ کیریکوم خطے میں اس کی لیڈر شپ بین الاقوامی ضوابط پر مبنی برتاؤ اور بڑی ذمہ داریاں سنبھالنے کی خواہش کی بنا پر دیگر ملک اس کا ساتھ چاہتےہیں۔
محترم ارکان اور دوستو!
اس وقت دنیا کووڈ 19 کے بحران سے باہر آرہی ہے اور ہندستان تمام بڑے ممالک کے درمیان سب سے تیز رفتار کے ساتھ ترقی کی طرف گامزن ہے۔ ہم نے آزادی کے بعد سے زرعی پیداوارمیں کئی گنا اضافہ کیا ہے۔ اور غذائی اجناس کے ایک برآمد کار ملک بن گئے ہیں۔ ہندستان معیار دوائیں اور سستے ٹیکے تیار کرکے دنیا کی دوا سازی کا مرکز بن چکا ہے۔
ہندستان نے قبل تجدید توانائی کے سلسلہ میں 150 گیگاواٹ کے نشانے کو پار کرلیا ہےاور 2030 تک 450 جی ڈبلیو کا حاصل کرلے گا۔ ہم نے دنیا بھر میں شمسی توانائی کو فروغ دینے کے لئے انٹرنیشنل سولر ایلائنس میں بھی قائدانہ کردار ادا کیا ہے۔ ہندستان کے خلائی پروگرام نے بہت ترقی کی ہے۔ ہم ان چند ممالک میں سے ہیں جنہوں نے مریخ پر اپنا مشن بھیجا ہے اور دنیا بھر کے ممالک کے لئے سٹیلائٹ بھی خلاف میں بھیجتے رہتے ہیں۔ ہندستان ایک ایسی علمی معیشت بننے جارہا ہے جو نمو اور ترقی کے لئے معلومات سے استفادہ کرگا۔ آج ہندستانی لوگ جدید ترین ٹکنالوجیوں کے حوالے سے تحقیق و ترقی میں سبقت کررکھا ہے جن میں مصنوعی ذہانت ، مشین لرننگ وغیرہ شامل ہیں جو چوتھے صنعتی انقلاب کے لئے بنیاد فراہم کرتے ہیں۔ہندستان اسٹارٹ اپ اور جدید تکنالوجی کا ایک مرکز بھی ہے اور یونیکورن کے حامل تین بڑے مالک میں سے ایک ہے۔
ہندستان کے تعلیمی شعبے کا خاص طور پر ذکر ہونا چاہئے، بالخصوص اس کے مشہور زمانہ سینٹرس آف ایکسیلینس کا ۔ ہندستان میں آئی آئی ٹی اور آئی آئی ایم کے بہت سے فارغ التحصیل افراد ہیں جو دنیا کے بہت سے بڑے کاروبار اور ٹکنالوجی کمپنیوں کو چلا رہے ہیں۔
2020 میں جاری ہونے والی ہماری قومی تعلیمی پالیسی کے تحت ہندستان دوسرےممالک میں نئے ہندستانی ادارے قائم کرنے کی سوچ رہا ہے۔ مجھے خوشی ہے کہ جمیکا ان پہلے ملکوں میں ہے جنہوں نے ہندستان کی ایک آئی آئی ٹی کے اپنے یہاں قیام میں دلچسپی ظاہر کی ہے۔ قومی تعلیمی پالیسی نے ہندستان کے اعلی درجے کے کالجوں اور یونیورسٹیوں میں غیر ملکی طلبا کے لئے خصوصی تکنیکی کورس شروع کئے ہیں۔ جمیکا کے طلبا کے لئے ان اداروں میں تعلیم حاصل کرنے کا یہ ایک اچھا موقع ہے جہاں مغربی اداروں کے مقابلے میں سستی تعلیم فراہم کی جاتی ہے۔
محترم ارکان اور دوستو!
سب کا ساتھ، سب کا وکاس، سب کا وشواس ، سب کا پریاس- ہمارا قومی ویژن ہے جس کے تحت ہر شہری کی ترقی کا اہتمام کیا گیا ہے۔ اسی کے ساتھ تنوع، سماجی ہم آہنگی اور افراد کی آزادی اور حقوق ہماری خاص پہنچا ن ہیں۔ یہ ہماری ثقافت کی لامحدود اخلاقیات ہے، یہ ہماری کی اصل اور ہمارے مستقبل کی بنیاد بھی ہے۔
محترمہ اسپیکر صاحبہ!
ہندستان کا واسودہیوا کوٹمبکم یعنی دنیا ایک خاندان ہے ، کے نعرے میں یقین ہماری لافانی اقدار کو ظاہر کرتا ہے۔ ہندستان نے عالمی وبا کے عروج کے دوران سو سے زیادہ ممالک کو طبی امداد فراہم کی اور جمیکا سمیت بہت سے ملکوں کو کووڈ-19 کے ٹیکے بھی فراہم کئے۔
محترمہ اسپکیر صاحبہ،
دنیا کی وسیع ترین معیشتوں کے آس پاس میں جمیکا کی دفاعی اعتبار سے پوزیشن اور اس کے انگزیزی بولنے باہنر نوجوان اس ملک کو ایک علمی شاہراہ بناکر چوتھے صنعتی انقلاب سے فائدہ اٹھاسکتےہیں۔ جمیکا کے ویژن 2030 ، اپنے عوام کو بااختیار بنانے اور ایک محفوظ اور انصاف پسند معاشرے کو یقینی بنانے کےساتھ ساتھ ایک خوشحال اور پائیدار معیشت بنانے کے مقصد میں ہندستان بھی شریک ہے۔
ہندستان جمیکا کے ساتھ اس کے تکنیکی صلاحیتوں ، علم اور مہارت میں شراکت داری کے لئے تیار ہے جو جمیکا کی تعلیم اور تجارت میں انقلاب کا باعث ہوسکتا ہے۔ جمیکا کے کاروباری افراد ہندستان میں قائم ٹکنالوجی کمپنیوں سے پہلے سے ہی استفادہ کرتے رہے ہیں۔
ہندستان اور جمیکا انٹرنیشنل سولر الائنس کے تحت کاربن کے اخراج میں تخفیف کے لئے تعاون کرتے رہے ہیں۔ اس کے علاوہ ریلویز اور زراعت کے شعبے میں بھی ، جو کہ ہندستان کی طاقت کہلاتے ہیں، دونوں کی شراکت داری کے امکانات موجود ہیں۔
ایک ایسےملک کے لئے جس کی آبادی 30 لاکھ سے بھی کم ہے ، اولمپکس کے کھیلوں ، عالمی مقابلوں وغیرہ میں چھائے رہنا حیر ت انگیز بات ہے۔ ہندستان بھی اسپورٹس اور اتھلیٹکس میں آپ لوگوں سے کچھ سیکھنا چاہتا ہے۔ موسیقی اور تفریح کے میدان میں ایک دوسرے کے ساتھ تعاون سے دونوں ملکوں کی تفریح صنعت مالا مال ہوگی۔ دونوں ملکوں کے لئے مہمان داری اور سیاحت کے شعبے میں بھی تعاون کے وسیع امکانات موجود ہیں۔
محترم ارکان اور دوستو!
مجھے یقین ہے کہ ہمارا اتحاد او ر اتفاق دونوں کے لئے فائدہ مند ہوگا۔ آج ہمارے سفارتی رشتوں کے 60 برس مکمل ہورہے ہیں تو ہمیں اپنی ساجھے داری ، اپنے بنیادی اصولوں اور مشترکہ اقدارت سے تحریک اور تقویت حاصل کرنا چاہئے۔
ہمیں اپنے مشترک نظریات کو عملی تعاون میں بدلنے اور ایک مزید منصفانہ عالمی نظام قائم کرنے کے لئے مسلسل مل کر کام کرنا چاہئے ۔ ہماری شراکت داری سے نہ صرف ہمارے عوام کا بہتر مستقبل تیار ہوگا بلکہ یہ ایک زیادہ متحد ہمدردانہ اور خوشحال دنیا تک پہنچنے کے لئے ایک پل کے طور پر کام کرے گی۔میں ہندستان کے بابائے قوم مہاتما گاندھی کے اس قیمتی نظریہ حیات کا ذکر کرنا چاہتا ہوں جو انہوں نے ہندستان کی آزادی کے مقصد پر بولتے ہوئے پیش کیا تھا۔ انہوں نے کہا تھا ’’میں اپنے ملک کی آزادی چاہتا ہوں تاکہ دوسرے ممالک میرے آزاد ملک سے کچھ سیکھ سکیں، تاکہ میرے ملک سے عالم انسانیت کے فائدے کے لئے استفادہ کیا جاسکے۔ ‘‘
انہیں الفاظ کے ساتھ ، میں مادام اسپیکر صاحبہ کا شکریہ ادا کرتا ہوں جنہوں نے اس محترم ایوان سے خطاب کرنے کا مجھے موقع عطا کیا۔ آپ سب کے ساتھ اپنے خیالات شیئر کرنا میرے لئے باعث مسرت ہے۔ میری تمنا ہے کہ ہمارے دونوں عظیم جمہوریتوں کے عوام دوستی ، تعاون اور خوشحالی کی نئی بلندیاں طے کریں۔
شکریہ!
ش ح۔ س ح ۔ ج
UNO-5784
(Visitor Counter : 78